Uutisissa: USA:n uusi presidentti Joe Biden -
vetoaa yhtenäisyyden puolesta jakautuneessa kansakunnassa.
Miten seurakunta voi auttaa sovintotyössä?
Ja: Vainottuja puolustamassa.
Muslimit ja kristityt hallinnon kohteina Kiinassa.
Maailma painostaa hallintoa lopettamaan sorron.
Lisäksi: Tulivuori muutti idyllisen turistikohteen ei-kenenkään-maaksi.
Usko Jumalaan ja kristillinen palvelujärjestö -
auttavat ihmisiä jälleenrakennustyössä.
KRISTILLISEN MAAILMAN UUTISET
Tervetuloa uutisten pariin!
Aloitamme USA:n pääkaupungista, jossa presidentti Joe Biden -
lupasi olla kaikkien amerikkalaisten presidentti.
Bidenistä tuli USA:n 46. presidentti, -
kun maata kohtaavat useat kriisit, mm. koronapandemia, -
hoiperteleva talous, miljoonia koskeva työttömyys -
ja syvä poliittinen kahtiajako.
Biden vetosi virkaanastujais- puheessaan yhtenäisyyden puolesta.
Historia, usko ja järki näyttävät meille tietä, tietä yhtenäisyyteen.
Voimme nähdä toisemme naapureina, ei vastustajina.
Kohdella toisiamme arvostaen ja kunnioittaen.
Yhdistää voimamme, lakata huutamasta ja laskea lämpötilaa.
Ilman yhtenäisyyttä ei ole rauhaa.
Bidenin ohjelma kuitenkin huolestuttaa monia kristittyjä Amerikassa.
Bidenin on luvannut mm. poistaa aborttirajoituksia -
ja edistää HLBTQ-oikeuksia uskonnonvapauden kustannuksella.
Tri Corne Bekker on Regentin yliopiston teologian laitoksen dekaani.
Hän liittyy nyt seuraamme. Tervetuloa! - Kiitos. Mukavaa olla täällä.
Raamattu käskee rukoilla johtajien puolesta.
Miten tulisi rukoilla Bidenin hallinnon puolesta?
Psalmeissa puhutaan ajasta, -
jolloin juutalaiset palasivat pakkosiirtolaisuudesta -
ja maa oli kaaoksen vallassa.
He sanoivat: "Jumalan pelastus on lähellä niitä, jotka häntä pelkäävät, -
ja niin meidän maassamme kunnia asuu."
Raamattu käskee rukoilla kaikkien johtajien puolesta.
Rukoillaan, että tähän hallintoon tulisi Jumalan pelko.
Suurenmoista. Kuten tiedät, Amerikka on syvästi kahtia jakautunut.
Mistä löytää yhteistä vaikkapa niiden kanssa, jotka ovat eri mieltä abortista?
On tärkeää puolustaa lujasti Raamatun arvoja.
Samalla pitää muistaa, -
että demokratia on muiden ihmisten kunnioittamista.
Kunnioitamme vaalitulosta mutta olemme lujia.
Nyt pitää rukoilla, olla luja -
ja rakastaa lähimmäistä Kristuksen rakkaudella.
Iso tehtävä. Monet rukoilevat herätyksen puolesta.
Mitä herätys on? Mikä on sen hinta meille?
Herätys on Jumalan väliintulo, -
jossa Hän palauttaa meidät itselleen ja Hänen totuuteensa.
Sillä on hinta. Se vaatii meitä sitoutumaan rukoukseen -
ja parannuksentekoon ollaksemme puhtaita Herran edessä.
Uskon, että tällainen herätys on tulossa.
Jotkut sanovat, että myös vainot ovat tulossa. Miten voimme valmistautua?
Ensinnäkin herätyksellä on kova hinta.
Meidän on hyvin tärkeää asettaa etusijalle sen, -
mikä todella on kaikkein tärkeintä. Kun Jumala on etusijalla, -
olemme valmiit antamaan kaikkemme Hänen totuutensa eteen.
Voisitko vielä rukoilla meidän ja maamme puolesta lyhyesti?
Se olisi kunnia-asia.
Korkein Jumala, tulemme eteesi Jeesuksen nimessä -
Pyhän Hengen voimassa. Elävöitä meitä ja uudista tätä maata.
Yhdistä meitä totuudellasi.
Rukoilemme hallinnon ja kaiken esivallan puolesta.
Opeta meille Jumalan pelkoa, jotta kunniasi asuisi maassa.
Kristuksen nimessä, aamen.
Aamen. Kiitos, tri Corne Bekker Regentin yliopistosta. - Kiitos.
Israelin pääministeri Benjamin Netanjahu vetoaa Bideniin, -
jotta tämä pitäisi USA:n―Israelin liiton lujana.
Odotan jo yhteistyötämme maidemme liiton vahvistamiseksi, -
Israelin ja arabimaailman rauhan laajentamiseksi -
ja yhteisten haasteiden torjumiseksi, suurin niistä Iran.
Iran aiheuttanee hankausta Netanjahun ja uuden hallinnon välille.
Biden on luvannut palauttaa Yhdysvallat Iranin ydinsopimukseen.
Sopimuksessa Iranin oli määrä purkaa ydinohjelmaansa -
vastineeksi miljardien dollarien pakotehelpotuksista.
Presidentti Trump veti Yhdysvallat sopimuksesta.
Netanjahun mukaan sopimukseen palaaminen tekisi Iranista ydinuhan.
Hän vaatii Bidenia luopumaan siitä. - Jännä nähdä, miten käy.
David Friedman toimi USA:n Israelin- suurlähettiläänä Trumpin hallinnossa.
Hän valvoi historiallisia muutoksia, esimerkkinä vaikkapa, -
että USA tunnusti Jerusalemin Israelin pääkaupungiksi -
ja useat arabimaat normalisoivat suhteensa Israeliin.
CBN Newsin haastattelussa hiljattain Friedman kiitti evankelikaalien tukea.
USA:n perustuksilla on vahva yhteys Raamatun arvoihin, hän muistutti.
Itsenäisyysjulistuksessa puhutaan jakamattomista oikeuksista, -
jotka Jumala on antanut. Mistä he tiesivät sen? Raamatusta.
Mistä Raamattu tuli? Täältä.
Näen, että Yhdysvallat kulkee nyt erittäin vaikeiden aikojen läpi.
Olen sitä mieltä, että olemme poikenneet liian kauas arvoista, -
joiden varaan maamme aikanaan perustettiin.
Meidän pitää palata niihin.
En sano, että ihmisten pitää muuttua syvästi uskonnollisiksi, -
vaikka usko on tärkeä seikka ihmisen henkilökohtaiselle kasvulle.
Täytyy vain ymmärtää, mistä tulemme.
Lähtökohtanamme olivat yhteiset, Raamattuun perustuvat arvot.
Kun alamme tutkia ja ymmärtää sitä, -
näemme, että erimielisyytemme ovat suhteellisen pieniä -
ja helposti sovitettavissa.
Meidän tulisi yhdistyä palaamalla juuriimme, -
jotka perustuvat Raamattuun.
CBN on käynnistänyt USA:n puolesta rukouskampanjan.
Sen perustana on Jeremian kehotus Israelille pakkosiirtolaisuudessa.
Jer. 29:7: "Ja harrastakaa sen kaupungin menestystä, -
johon minä olen teidät siirtänyt, ja rukoilkaa sen puolesta Herraa, -
sillä sen menestys on teidän menestyksenne."
Lisätietoa ruudun osoitteesta.
Tulossa: Uskonnonvapaus hyökkäyksen kohteena.
Uskovat sortohallintojen ja terroristiryhmien kohteena eri puolilla.
Miten voit auttaa pysäyttämään vainot? Hetken kuluttua.
Hei! Tässä Pat Robertson.
Kun katselen taaksepäin yli 90:ää vuottani, näen elämän -
täynnä innostusta, rakastavaa Jumalaa ja Hänen voimaansa.
Olen kirjoittanut kirjan "I have walked with the Living God".
Se kertoo kokemistani ihmeellisistä asioista.
Toivon sen auttavan ymmärtämään Jumalaa syvemmin -
ja innoittamaan Hänen palvelemisessaan.
Patin uusi kirja opettaa -
vastaanottamaan suosiota, viisautta ja erottelukykyä -
ylittämään esteet -
ja elämään riemastuttavaa ja lupauksentäyteistä elämää.
Kirja auttaa astumaan tulevaisuuteesi-
valmiina luottamaan Jumalaan ja saamaan siunauksia.
Jumalan kirkkaudeksi ja tarkoituksissa eletty elämä on verratonta.
Tilaa tuote puhelimitse tai verkkosivuilta.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei taas! Yhdysvaltain ulkoministeri Mike Pompeo -
määräsi ennen lähtöään Kiinalle uusia pakotteita.
Hän luokitteli muslimien ja etnisten vähemmistöjen kohtelun -
Xinjiangissa kansanmurhaksi.
Kiina pitää yli miljoonaa ihmistä, -
mm. uiguureja ja muita muslimiryhmiä, laajassa vankileirien verkostossa.
Yhdysvaltalaisviranomaisten ja ihmisoikeusryhmien mukaan -
ihmisiä on kidutettu, sterilisoitu, indoktrinoitu ja käytetty pakkotyössä.
Seuraamme liittyy -
CBN:n vastaava kansainvälinen kirjeenvaihtaja Gary Lane.
Keitä uiguurit ovat ja miksi hallinto vainoaa heitä?
Tunnet heidät hyvin. Olet tavannut heitä Ürümqissä.
Uiguurit ovat 11―12 miljoonan hengen turkkilainen kansa.
He asuvat Xinjiangin maakunnassa.
Uiguurit itse kutsuvat aluetta Itä-Turkestaniksi.
Heitä on alueen asukkaista noin 45 prosenttia.
Loput ovat pääosin han-kiinalaisia.
Tässä on Itä-Turkestanin kartta.
Uiguurit ovat löytäneet noin 184 leiriä.
Heidän mukaansa ne ovat uudelleenkoulutus- ja keskitysleirejä.
Lisäksi on noin 209 vankilaa, jossa uiguureja uudelleenkoulutetaan.
Heistä monet ovat myös pakkotyössä.
He tekevät kenkiä ja muita tuotteita, joita Kiina vie.
Miten he voivat tällä hetkellä?
Eivät kovin hyvin.
Uiguurien mukaan heitä on leireillä noin kolme miljoonaa.
Heitä käytetään pakkotyössä ja uudelleenkoulutetaan, -
jotta heistä tulee hyviä kommunisteja ja he unohtavat islamin.
Tässä vielä leirit. Naisille tehdään pakkoabortteja.
Lisäksi heitä pakkosteriloidaan.
Se täyttää kansanmurhan määritelmän, -
kun kansaa yritetään hävittää ja estää lisääntymästä.
Kun mainitsit kansanmurhan, -
edellinen ulkoministeriö ministeri Pompeon johdolla -
syytti Kiinaa kansanmurhasta uiguureja vastaan.
Miksi se on merkittävää?
Se on merkittävää, sillä se vetää Kiinan vastuuseen kansanmurhasta -
YK:n vuoden 1948 yleissopimuksen mukaisesti.
Lisäksi sopimus velvoittaa Yhdysvallat ja muut maat estämään sitä.
Keinoja on useita, kuten taloudelliset pakotteet, -
tuontikielto kiinalaisille tuotteille, etenkin uiguurien valmistamille, -
ja jopa sotilaalliset toimet.
Tuskin niin äärimmäisiin keinoihin ryhdytään, -
mutta kansanmurhaksi luokittelu on vakava asia.
Kiitos haastattelusta. - Täytyy tehdä jotain.
Kristittyjen vainot lisääntyvät. Vainoja seuraava Open Doors USA kertoo, -
että uskonsa takia murhattujen kristittyjen määrä -
kasvoi viime vuonna 60 prosenttia. Kuten Charlene Aaron raportoi, -
osaa vainoista ajavat korona ja teknologia.
Open Doors julkaisee vuosittain listan kristityille vaarallisimmista maista.
Ensi kertaa 50:n kärjessä vainon taso hipoo vakavaa tai äärimmäistä.
Open Doors -raportin mukaan yli 340 miljoonaa kristittyä maailmassa -
kohtaa vakavaa vainoa uskonsa takia. Se tarkoittaa joka kahdeksatta.
Kärkikymmenikkö pysyi nyt pitkälti samana. Ainoastaan Nigeria on uusi.
Nigeriassa tapetaan uskon takia päivittäin keskimäärin 10 kristittyä.
Open Doors on huomannut myös pandemian lisänneen vainoja.
Iso yllätys vuoden 2021 World Watch List -raportissa on se, -
että ääriainekset ja hallinnot käyttävät koronaa oikeutuksena -
kristittyjen vainojen lisäämiselle. Se näkyy useissa paikoissa.
Open Doors USA:n johtaja David Curry selittää.
Intiassa paikallishallinnot painostavat kristittyjä -
epäämällä ruoka-avun ja lääketieteellisen hoidon.
Olemme dokumentoineet 115 000 tällaista tapausta.
Myös Pohjois-Nigeriassa Boko Haram hyökkää kristittyjen kyliin tietäen, -
ettei näillä ole paikkaa, jonne paeta. He vievät ruoan ja lääkintätarvikkeet.
Kiina nousi 20:n kärkeen ensikertaa vuosikymmeneen.
Saatujen tietojen mukaan kommunisti- hallinto uhkaa ja sensuroi kristittyjä -
mm. Facebookin, Zoomin ja Applen avulla.
Kiinassa on 100 miljoonaa kristittyä.
Kiina valvoo seurakuntaa laitteilla.
Se valvoo ihmisten liikkumista ja kirkossakäyntiä, -
käyttää kasvojentunnistusta, seuraa nettihakuja.
Sillä on valtaisa valvontajärjestelmä, joka seuraa uskonnonharjoittamista.
Se on todella hyytävää.
Curry toivoo, että Bidenin hallinto tekee ihmisoikeuksista -
ja uskonnonvapaudesta kärkiasian heti kautensa alussa.
Olemme antaneet Bidenin hallinnolle selonteon. He tuntevat raporttimme.
Esitämme, että ulkoministeriöön nimitetään uskonnonvapauslähettiläs.
Obaman hallinnolta kesti lähes kaksi vuotta täyttää virka.
Sitten henkilöllä ei ollut suoraa pääsyä ulkoministeriöön.
Curry lisää, että seurakuntaa ja järjestöjä täytyy kuunnella -
ja niiden täytyy korostaa ihmisoikeuksia ja uskonnonvapautta.
Charlene Aaron, CBN News.
Tulossa: Vuosi sitten nämä ihmiset menettivät -
luonnonkatastrofissa kotinsa ja elantonsa.
Usko Jumalaan ja apu ulkopuolelta auttavat jälleenrakennustyössä.
Rehellisiä raportteja, haastatteluja ja analyysejä.
Veteraanitoimittajat David Brody...
...seuraava askel laajenevassa kiistassa.
Jenna Browder. - Mueller puhui tarkoin.
Ben Kennedy. - Pyytää uskovia...
Pääuutiset politiikan saralta.
Kerromme saavutuksistamme maassamme.
Katso Faith Nation arki-iltaisin CBN-uutiskanavalta.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Hän aloitti globaalin työn, haastatteli maailman johtajia -
ja pyrki presidentiksi.
Hän on vaeltanut elävän Jumalan kanssa.
Pat Robertson esittelee uutuuskirjassaan -
elämäänsä ohjanneita periaatteita.
Opi, miten ne voivat muovata tulevaisuuttasi.
Kun ryhdyt kumppaniksemme, lähetämme sinulle ylistetyn kirjan -
"I have Walked with the Living God". Soita heti.
KUN UUTISISTA VYÖRYY PIMEYS JA EPÄTOIVO
Nuoret parveilevat seurakuntaan.
UUSI PERSPEKTIIVI TUO VALOA
On tosi ihana kohdata heitä ja tuntea heidät.
Hei taas! Tulivuori Taal purkautui Filippiineillä tammikuussa 2020.
Kymmenettuhannet joutuivat lähtemään kodeistaan.
Evakuoinneissa kuoli 39 ihmistä.
Pandemia on hidastanut erityisesti kalastajien pääsyä jaloilleen.
Mutta kuten Aasian-kirjeenvaihtaja Lucille Talusan näyttää, -
CBN:n Operaatio Siunaus oli auttamassa ensimmäisten joukossa.
Tämä on tulivuorisaari Taal purkauksen jälkeen.
Aiemmin se oli kuulu turistikohde ja 6 000 perheen koti.
Nyt se on julistettu pysyväksi vaaravyöhykkeeksi.
Entinen asukas Sherwin Puso kertoo, miten pelottavaa se oli.
Olin järvellä ruokkimassa kaloja, kun kraatterista alkoi nousta savua.
Kuului jyrinää. Maa tärisi.
Minä ja vaimo pakenimme saarelta. Vaimo oli 5. kuulla raskaana.
He menettivät kotinsa. Heidän piti muuttaa kaupunkiin sukulaisten luo.
Sherwin sai töitä tehtaalta.
Pandemian iskettyä hänet irtisanottiin.
Kristittynä Sherwin antoi tilanteen Jumalalle.
Vaimon synnytettyä Sherwin toi perheensä takaisin kotikaupunkiin.
Jos todella luottaa Jumalaan, luottaa Hänen täydelliseen tahtoonsa.
Palasimme kotikaupunkiimme.
Uskon, että Jumala antaa menetetyn takaisin.
Sherwinin pastori Javier Sante on samoilla linjoilla.
Vaikka purkaus vei talon ja seurakunnan, -
hän luottaa yhä Jumalaan ja palvelee Häntä.
Kristuksen ruumis ja ikuinen Sana eivät ikinä tuhoudu.
Hän on ihmeellinen Jumala. Luotan Häneen ainiaan.
Hän auttaa hädässä monien ihmisten kautta.
Jumala on kunnioittanut Sherwinin ja Javierin uskoa.
Operaatio Siunaus hyödynsi Javierin veneenvalmistustaitoa -
osana Taalin purkausuhrien jälleen- rakennus- ja toimeentulo-ohjelmaa.
Taal purkautui tasan vuosi sitten.
Operaatio Siunaus on jälleen täällä tuomassa elantoa kalastajille.
Tämä on ensimmäinen tuomamme yhdeksän kalastusveneen erä.
Ensiksi kiitän Herraa, samoin kaikkia, joiden kautta Hän auttoi meitä.
Kiitos Operaatio Siunaukselle loppumattomasta tuestanne.
Herra siunatkoon teitä terveydellä, että voitte auttaa useampia.
Operaatio Siunaus on täällä.
Herra käskee meitä auttamaan hädässä olevia.
Tuemme heitä niin kauan kuin he tarvitsevat apua, -
kunnes he pääsevät jaloilleen.
Lucille Talusan, Batangas, Filippiinit.
Hieno juttu. - Operaatio Siunaus tekee hienoa työtä ympäri maailman.
Lisää uutisia seurakunnan työstä uutisten kotisivuilla.
Osoite on cbnnews.com.
Seuraavaksi harvinainen löytö Pyhästä maasta.
CBN NEWSIN TUOTANTOA: RUKOUSLINKKI
Taivaan Isä, kiitos Henkesi työstä, -
jossa Raamattua viedään julkisiin kouluihin.
KUUMIA PUHEENAIHEITA. REHELLISTÄ PUHETTA.
SUORA RUKOUSLÄHETYS
Katso Rukouslinkki tiistaiaamuisin CBN:n uutiskanavalta.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Merijalkaväen luutnantista Korean sodassa globaaliin työhön.
Pat Robertson kertoo johdatuksesta joka askelella.
Pat Robertson kertoo uutuuskirjassa "I Have Walked with the Living God" -
uskonvaelluksestaan ja Jumalalle antautumisen vaikutuksista.
Ylistetty kirja opettaa, miten voi saada päivittäin -
suosiota, viisautta ja siunauksen, selviytyä takaiskuista, -
nojautua Jumalaan ja kuulla Jumalan äänen.
Pat kertoo ensi kertaa -
kokemuksistaan liike-elämässä ja poliittisissa parrasvaloissa.
Opit, miten elämä Jumalan kanssa voi olla riemullista ja täynnä lupauksia.
Saat kirjan, kun ryhdyt CBN:n kumppaniksi.
Soita ruudun numeroon tai käy kotisivuillamme.
KUN UUTISISTA VYÖRYY PIMEYS JA EPÄTOIVO
Nuoret parveilevat seurakuntaan.
UUSI PERSPEKTIIVI TUO VALOA
On tosi ihana kohdata heitä ja tuntea heidät.
Lopuksi: Harvinainen löytö Pyhästä maasta.
Israel-museo esittelee polettia, joka lienee muisto -
pyhiinvaellusmatkalta Betlehemiin ainakin 1 400 vuotta sitten.
Kirjeenvaihtajamme Julie Stahl jatkaa.
Nämä ovat eulogia-poletteja, pieniä matkamuistoja -
pyhiinvaelluksilta Pyhästä maasta.
Tässä on miniatyyripoletti.
Se kuului 6. tai 7. vuosisadan pyhiinvaeltajalle, -
joka tuli tänne matkalle.
Siinä on seimikohtaus. Hän luultavasti kävi Betlehemissä.
Israel-museon arkeologiasiivessä on -
varhaisen kirkon rekonstruktio Pyhästä maasta.
Näyttelyesineet osoittavat myös muinaisten pyhiinvaeltajien -
halunneen mukaansa matkamuistoja.
Apukuraattori Morag Wilhelm löysi harvinaisen esineen -
museolle lahjoitetusta kokoelmasta.
Tässä on Jeesus-vauva, -
härkä ja aasi -
jonkinlaisen rakennuksen sisällä.
Uskomme, että rakennus on Syntymäkirkko.
Esineitä tehtiin pyhien paikkojen maasta.
Tämä on ainutlaatuinen. Siitä näet puuttuvat Maria ja Joosef.
Se kuvannee luolaa Betlehemin Syntymäkirkon alla.
Se on siis yhdistelmä Jeesuksen syntymän kuvausta -
ja paikan kuvausta muutama vuosisata myöhemmin.
Yhdistelmä on harvinainen Betlehemin tapauksessa.
Vastaava löytyy Jerusalemista Pyhän Haudan kirkosta -
mutta ei Betlehemistä.
Kristityt ovat käyneet Raamatun tapahtumapaikoilla -
ainakin 1 700 vuotta.
Kirkkoisä Hieronymos kirjoittaa -
Paula-nimisestä roomalaisesta naisesta: -
"Hän meni Vapahtajan luolaan... ja näki tallin, -
jossa härkä tunsi isäntänsä ja aasi Herransa seimen...
Hän julisti kuulteni, että uskon silmin hän näki lapsen kapaloituna -
itkemässä Herran seimessä."
Arvelemme, että se on erityinen visualisaatio -
tai uskonnollinen kokemus, jossa henkilö menee pyhään paikkaan -
ja näkee Jeesus-vauvan Betlehemin luolassa.
Muut poletit kuvaavat Jeesuksen kastetta, ristiä ja ylösnousemusta.
Esillä on myös pieniä öljypulloja, ristejä, riipuksia ja sormuksia.
Koronavirus on pysäyttänyt matkailun, mutta kun portit avautuvat taas, -
matkailijat varmasti palaavat Pyhään maahan.
Julie Stahl, Israel-museo, Jerusalem.
Kiitos, Julie. Tässä kaikki tältä viikolta.
Ensi viikkoon, näkemiin ja Jumalan siunausta!
Suomennos: Marianne Tenetz